Julia Daudet

Julia Daudet, sortzez Julia Rosalie Celeste Allard (ezizenez: Marguerite Tournay, Madeleiney, Rose-Lise edo Karl Steen; Paris, Frantzia, 1844ko uztailaren 13a – Paris, Frantzia, 1940ko apirilaren 23a) idazle, poeta eta kazetaria izan zen. Frantziako Ohorezko Legioko Zaldun izendatu zuten.

 Bizitza 
Julia Allard Le Maraisko burges industrial eta errepublikar txiki batzuen alaba gazteena izan zen. Familiak literatura maite zuen, poesia lantzen zuen eta literatur areto bat antolatzen zuen, zeinetan Marceline Desbordes-Valmore poeta ibiltzen zen.

 Idazle ibilbidea 
17 urterekin poema bilduma bat argitaratu zuen 'Marguerite Tournay' ezizenarekin. 1865 urtean, Goncourt anaien obra baten premierean ezagutu zuen Alphonse Daudet. 1867urteko urtarrilaren 29an Alphonse Daudet-ekin ezkondu zen eta bere kolaboratzailea bihurtu zen, bere testu guztiak berrikusiz. Hiru haur izan zituzten, Léon Daudet, Lucien Daudet eta Edmée Daudet.

Bikoteak Vigneuxen hartu zuen ostatu; geroago, Champrosayko bere udako etxean. Han, Émile Zola zein Edmond de Goncourt idazle adiskideak hartu zituzten, bere misoginia eta dizipulu bilakatu zen arren mirestera iritsi zen.

Parisen ezaguna egin zen Els Dijous (Ostegunak) literatura aretoa antolatzeagatik, bertara hainbat idazle eta poeta joaten ziren, hala nola,Edmond de Goncourt, Elena Văcărescu, Maurice Barrès, Émile Zola, Édouard Drumont, Rosemonde Gérard-Rostmeauman, Guy de Maupassant. 1876ko irailean, Pierre-Auguste Renoir margolariak Alphonse Daudeten gonbidapena jaso zuen, Champrosayko bere egoitzan hilabete bat eman zezan. Bere egonaldian, Julia Alphonso erretratatu zuen bere lan ezagunenetako batean eta Parisko Orsay Museoko bilduman sartu zuten, Madame Alphonse Daudet izenburupean.

1897 urtean Alphonse senarra hil zen, nahiz eta berak idazten jarraitu, Enfants et Mères…(1889), Poésies (1895) eta Reflets sur le sable et sur l’eau (1903) bezalako lanak argitaratuz.

Le Musée Universel (Madeleiney) eta L’Evenement (Rose-Lise) zutabeetan idatzi zuen. Hainbat aldizkaritan kolaboratu zuen literatur kritikari, 'Karl Steen' izengoitiarekin, Journal Officiel egunkarian, esaterako. Gurutze Gorria edo Petits lits blancs bezalako ongintzazko erakundeetako eta Paris zaharreko monumentuen babeserako Batzordeko kidea ere izan zen.

1904 urtean Femina literatur saria sortu zuen Judith Gautier eta Anna de Noailles poeta frantsesekin batera. Urte horretan bertan, Daudet La Vie Hereuse aldizkariak Anna de Noaillesen zuzendaritzapean sustatutako sariaren epaimahaikidea izan zen, soilik emakumez osatua.

1913 urtean, Marcel Prousten À la recherche du temps perdu eskuizkribuaren lehen irakurleetako bat izan zen, idazlearen lehen amodioetako bat izan zen Lucien Daudet semeari esker. Testuak berehala liluratu zuen, eta jarraitzera animatu zuen autorea, Marcel Proustek zalantza handia baitzuen idazle gisa zuen talentuaz, eleberria editore guztiek baztertu zutelako. Izan ere, funtsezko papera jokatu zuen Prousti Goncourt saria ematen. Lucien semeak ere harremana izan zuen Jean Cocteaurekin, eta Daudetek familiako beste kide bat bezala hartu zuen.

Parisen hil zen 95 urte zituela.

 Lanak 

 L'enfance d'une Parisienne, 1883
 Enfants et mères…, Alphonse Lemerre, rediteur. 1889
 Poésies, Alphonse Lemerre, rediteur. 1895
 Reflets sur le sable et sur l'eau, Alphonse Lemerre, argitaldaria. 1903
 Miroirs et mirages, Fasquelle, 1905
 Au bord des terrasses, Lemerre, 1907
 Souvenirs autour d'un groupe littéraire, Charpentier, 1910
 Quand Odile saura lire, Crès, 1919
 Journal de famille et de guerre, 1914–1919, Fasquelle, 1920
 Lumières et reflets, Lemerre, 1920

 Aintzatespenak 

 1922an, Daudet Ohorezko Legioko Zaldun izendatu zuten, besteak beste, Gurutze Gorriaren erakundeetan edo Paris zaharreko monumentuak babesteko Komitean izan zuen inplikazioagatik.

 Erreferentziak 

 Kanpo estekak 

Kategoria:Paristarrak
Kategoria:Parisen hildakoak
Kategoria:Frantziako literatura kritikariak
Kategoria:Ohorezko Legioko zaldunak
Kategoria:Frantziako kazetariak
Kategoria:Emakume kazetariak
Kategoria:Frantziako idazleak
Kategoria:Emakume idazleak
Kategoria:Frantziako poetak
Kategoria:Emakume poetak